CELEX: 62017CN0207
Language: et
Date: 2017-04-21 00:00:00
Title: Kohtuasi C-207/17: Eelotsusetaotlus, mille on esitanud Commissione tributaria di primo grado di Bolzano (Itaalia) 21. aprillil 2017 – Rotho Blaas Srl versus Agenzia delle Dogane e dei Monopoli

21.8.2017   
            
            
               ET
            
            
               Euroopa Liidu Teataja
            
            
               C 277/22
            
         Eelotsusetaotlus, mille on esitanud Commissione tributaria di primo grado di Bolzano (Itaalia) 21. aprillil 2017 – Rotho Blaas Srl versus Agenzia delle Dogane e dei Monopoli
   (Kohtuasi C-207/17)
   (2017/C 277/32)
   Kohtumenetluse keel: itaalia
   
      Eelotsusetaotluse esitanud kohus
   
   Commissione tributaria di primo grado di Bolzano (Bolzano esimese astme maksukohus, Itaalia)
   
      Põhikohtuasja pooled
   
   
      Kaebaja: Rotho Blaas Srl
   
      Vastustaja: Agenzia delle Dogane e dei Monopoli
   
      Eelotsuse küsimused
   
   
               1.
            
            
               Kas määrus (EÜ) nr 91/2009, millega kehtestatakse lõplik dumpinguvastane tollimaks teatavate Hiina Rahvavabariigist pärit rauast või terasest kinnitusdetailide impordi suhtes (1), [koos] rakendusmäärusega (EL) nr 924/2012, millega muudetakse määrust (EÜ) nr 91/2009, millega kehtestatakse lõplik dumpinguvastane tollimaks teatavate Hiina Rahvavabariigist pärit rauast või terasest kinnitusdetailide impordi suhtes (2), [ning] rakendusmäärusega (EL) nr 519/2015, millega pärast määruse (EÜ) nr 1225/2009 artikli 11 lõike 2 kohast aegumise läbivaatamist kehtestatakse teatavate Hiina Rahvavabariigist pärit rauast või terasest kinnitusdetailide impordi suhtes lõplik dumpinguvastane tollimaks, mida laiendatakse Malaisiast lähetatud teatavate rauast või terasest kinnitusdetailide impordile, olenemata sellest, kas need deklareeritakse Malaisiast pärinevana või mitte (3), on kehtetud/õigusvastased/vastuolus 1994. aasta üldise tolli- ja kaubanduskokkuleppe VI artikliga ning WTO vaidluste lahendamise organi 28. juuli 2011. aasta otsusega?
            
         
               2.
            
            
               Kui määrus (EÜ) nr 91/2009, millega kehtestatakse dumpinguvastane tollimaks, ja selle rakendusmäärused nr 924/2012 ja nr 519/2015 peaks tunnistatama kehtetuks/õigusvastaseks/vastuolus olevaks, siis kas vaidlustatud meetmete alusel ette nähtud dumpinguvastaste tollimaksude kehtetuks tunnistamisel on õigusmõju alates rakendusmääruse (EL) nr 278/2016 (4) jõustumisest või alates vaidlustatud meetme enda, see tähendab „alusmääruse“ (EÜ) nr 91/2009 jõustumisest?
            
         
      (1)  Nõukogu 26. jaanuari 2009. aasta määrus (ELT L 29, lk 1).
   
      (2)  Nõukogu 4. oktoobri 2012. aasta määrus (ELT L 275, lk 1).
   
      (3)  Komisjoni 26. märtsi 2015. aasta määrus (ELT L 82, lk 78).
   
      (4)  Komisjoni 26. veebruari 2016. aasta rakendusmäärus (EL) 2016/278, millega tunnistatakse kehtetuks teatavate Hiina Rahvavabariigist pärit rauast või terasest kinnitusdetailide impordi suhtes kehtestatud lõplik dumpinguvastane tollimaks, mida on laiendatud Malaisiast lähetatud teatavate rauast või terasest kinnitusdetailide impordile, olenemata sellest, kas need deklareeritakse Malaisiast pärinevatena või mitte (ELT L 52, lk 24).